Primarul liberal din Stoeneşti a decis din partea cărui partid va candida pe 9 iunie. Conform declaraţiilor date în faţa reporterilor VTV, Gheorghe Dumbravă a decis să revină în partidul care l-a propulsat pe scena politico-administrativă, PSD - anunta saptamana.net
Odată cu el, spre social democraţi va veni şi majoritatea membrilor PNL Stoeneşti, o bună parte dintre aceştia fiind consilieri locali.
"Primul meu partid a fost PSD şi vreau să mă întorc acasă. Am solicitat conducerii PSD Vâlcea să ia act de hotărârea mea de a mă desemna candidat al partidului la alegerile locale, pentru funcţia de primar. Eu şi toată echipa mea suntem alături de Constantin Rădulescu. Putem fi cea mai bună soluţie pentru primărie şi Consiliul Judeţean", a explicat primarul Dumbravă.